Nekem régóta csípi a szemem az ingatlan túlterhelése túl sok ortogonális tulajdonsággal (lásd: fizikai vs. céginformációk), főleg olyan helyeken ahol több funkció is szerepel ugyanazon épületben (lásd szomszédos Penny). Viszont csak azért nem szoktam oda-vissza konvertálgatni cicaharcban, hogy úgy legyen ahogy nekem tetszik mert annál több dolgom is van. Viszont ha valaki ezt teszi, arra érdemes rákérdezni. Ugyanakkor a linkeltek közül a nagyobbaknál (vagy lásd még Lidl Albertfalva) sokszor nem egyértelmű, hogy hol a bejárat, mert OsmAnd és osm.org is csak korlátozottan tud ránagyítani. Alternatívaként felkínáltam, hogy vegyük fel akkor területként, ami alá tartozik az épület, parkolók, töltők, szobrok, bevásárlókocsik, beléptetők, stb. de erre se nagyon kaptam választ. Ez kb. a legrosszabb kompromisszum ami egy rossz kezdeti beidegződésből ered amikor a térképen jobban látszottak a nagy területre szúrt feliratok mint a pontok.